**ชื่อเรื่องวิจัย** การเปรียบเทียบการใช้แหล่งเรียนรู้ภูมิปัญญาท้องถิ่น เมืองปานตามสภาพจริงกับระบบออนไลน์

**บทคัดย่อ**

การวิจัยครั้งนี้ มีวัตถุประสงค์เพื่อการเปรียบเทียบการใช้แหล่งเรียนรู้ภูมิปัญญาท้องถิ่นเมืองปานตามสภาพจริงกับระบบออนไลน์ มีวัตถุประสงค์ เพื่อศึกษาความพึงพอใจของนักเรียนในการใช้แหล่งเรียนรู้ภูมิปัญญาท้องถิ่นเมืองปานเพื่อเปรียบเทียบผลการใช้แหล่งเรียนรู้ภูมิปัญญาท้องถิ่นเมืองปานตามสภาพจริงกับระบบออนไลน์ กลุ่มตัวอย่างในการวิจัยครั้งนี้เป็นนักเรียนชั้นมัธยมศึกษาปีที่ 1-6 โรงเรียนเมืองปานวิทยา ปีการศึกษา 2557 จำนวน 208 คน เครื่องมือที่ใช้ในการวิจัยเป็นแบบสอบถามวิเคราะห์ข้อมูลโดยการหาค่าความถี่ และส่วนเบี่ยงเบนมาตรฐาน ผลการวิจัยพบว่าการเปรียบเทียบการใช้แหล่งเรียนรู้ภูมิปัญญาท้องถิ่นเมืองปานตามสภาพจริงกับระบบออนไลน์ โดยรวมอยู่ในระดับมาก เมื่อพิจารณาในภาพรวมแล้ว การใช้แหล่งเรียนรู้ภูมิปัญญาท้องถิ่นตามสภาพจริงมีค่าเฉลี่ย (= 3.97) ส่วนเบี่ยงเบนมาตรฐาน อยู่ในระดับ 0.67 และการใช้แหล่งเรียนรู้ภูมิปัญญาท้องถิ่นตามระบบออนไลน์ มีค่าเฉลี่ย (= 3.68) ส่วนเบี่ยงเบนมาตรฐาน อยู่ในระดับ 0.64 แยกเป็นด้าน การใช้แหล่งเรียนรู้ภูมิปัญญาท้องถิ่นเมืองปานตามสภาพจริง โดยรวมอยู่ในระดับมาก(= 3.97) เมื่อพิจารณาเป็นรายข้อเรียงลำดับค่าเฉลี่ยจากมากไปหาน้อย คือนักเรียนได้รับความรู้จากการศึกษาแหล่งเรียนรู้ภูมิปัญญาท้องถิ่นเพียงใด อยู่ในระดับมาก (= 4.26) รองลงมา ภูมิปัญญาท้องถิ่นเมืองปานมีประโยชน์กับนักเรียนเพียงใด อยู่ในระดับมาก(= 4.07) นักเรียนนำความรู้จากการศึกษาแหล่งเรียนรู้ไปใช้ในชีวิตประจำวันเพียงใด(= 4.02) และข้อที่มีค่าเฉลี่ยอันดับสุดท้ายคือ นักเรียนได้รับความสะดวกในการศึกษาแหล่งเรียนรู้ภูมิปัญญาท้องถิ่นเพียงใด(=3.87) และการใช้แหล่งเรียนรู้ภูมิปัญญาท้องถิ่นเมืองปานตามระบบออนไลน์ โดยรวมอยู่ในระดับมาก(= 3.68) เมื่อพิจารณาเป็นรายข้อเรียงลำดับค่าเฉลี่ยจากมากไปหาน้อย คือนักเรียนได้รับความรู้จากการศึกษาแหล่งเรียนรู้ภูมิปัญญาท้องถิ่นเพียงใด อยู่ในระดับมาก (= 3.93) รองลงมา ภูมิปัญญาท้องถิ่นเมืองปานมีประโยชน์กับนักเรียนเพียงใด อยู่ในระดับมาก(= 3.78) นักเรียนมีความสนใจในการศึกษาแหล่งเรียนรู้ภูมิปัญญาท้องถิ่นเมืองปาน(= 3.71)และข้อที่มีค่าเฉลี่ยอันดับสุดท้ายคือ ข้อมูลในแหล่งเรียนรู้ภูมิปัญญาท้องถิ่นเมืองปานมีความเหมาะสม(=3.55)

**คำสำคัญ :** แหล่งเรียนรู้,ภูมิปัญญาท้องถิ่น,ระบบออนไลน์